Едгар Алън По
Сън

Превод от английски: Теменуга Маринова, 2001

chitanka.info

Сред виденията в мрак

не ме последва радостта.

Сломен наяве денем бях

от копнеж по светлина.

С лъч към спомена отправен

сънува през деня

този, който осветява

реалните неща.

Сън тих и сън благословен,

сияние и празник,

сподирен от духа смирен

без болка ме опази.

Знам, че в здрача този блясък

едва трепти далечен,

но най-прекрасна е звездата

на истината-вечер.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.